CELEX: 32016R1947
Language: sl
Date: 2016-10-25 00:00:00
Title: Izvedbena uredba Komisije (EU) 2016/1947 z dne 25. oktobra 2016 o odobritvi spremembe specifikacije za ime, vpisano v registru zaščitenih označb porekla in zaščitenih geografskih označb, ki ni manjša (Tome des Bauges (ZOP))

8.11.2016   
            
            
               SL
            
            
               Uradni list Evropske unije
            
            
               L 300/8
            
         IZVEDBENA UREDBA KOMISIJE (EU) 2016/1947
   z dne 25. oktobra 2016
   o odobritvi spremembe specifikacije za ime, vpisano v registru zaščitenih označb porekla in zaščitenih geografskih označb, ki ni manjša (Tome des Bauges (ZOP))
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(2) Uredbe,
   ob upoštevanju naslednjega:
   
               (1)
            
            
               Komisija je v skladu s prvim pododstavkom člena 53(1) Uredbe (EU) št. 1151/2012 preučila zahtevek Francije za odobritev spremembe specifikacije za zaščiteno označbo porekla „Tome des Bauges“, registrirano v skladu z Uredbo Komisije (ES) št. 503/2007 (2).
            
         
               (2)
            
            
               Francoski organi so z dopisom z dne 10. aprila 2015 Komisiji sporočili, da je bilo v skladu s členom 15(4) Uredbe (EU) št. 1151/2012 gospodarskima subjektoma s sedežem na njihovem območju, ki izpolnjujeta pogoje iz navedenega člena, odobreno prehodno obdobje, ki se konča 31. decembra 2019. Med nacionalnim postopkom ugovora sta navedena gospodarska subjekta, ki sta „Tome des Bauges“ zakonito in neprekinjeno tržila vsaj pet let pred vložitvijo zahtevka, vložila ugovor zoper najmanjši delež krav molznic pasme abondance in tarentaise, pri čemer sta navedla, da potrebujeta čas za prilagoditev sestave svojih čred. Zadevna gospodarska subjekta sta: GAEC du Grand Colombier, Leyat, 73340 Aillon-le-Vieux, France; EARL Champtallon, le Mas Dessous, 73340 Aillon-le-Jeune, France (3).
            
         
               (3)
            
            
               Ker zadevna sprememba ni manjša v smislu člena 53(2) Uredbe (EU) št. 1151/2012, je Komisija v skladu s členom 50(2)(a) navedene uredbe zahtevek za spremembo objavila v Uradnem listu Evropske unije
                   (4).
            
         
               (4)
            
            
               Ker v skladu s členom 51 Uredbe (EU) št. 1151/2012 Komisija ni prejela nobenega ugovora, bi bilo treba spremembo specifikacije odobriti –
            
         SPREJELA NASLEDNJO UREDBO:
   Člen 1
   Sprememba specifikacije, objavljena v Uradnem listu Evropske unije v zvezi z imenom „Tome des Bauges“ (ZOP), se odobri.
   Člen 2
   Za varstvo, odobreno v skladu s členom 1, velja prehodno obdobje, ki ga je Francija odobrila v skladu s členom 15(4) Uredbe (EU) št. 1151/2012 gospodarskima subjektoma, ki izpolnjujeta pogoje iz navedenega člena.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. oktobra 2016
      
         
            Za Komisijo
         
         
            V imenu predsednika
         
         Phil HOGAN
         
            Član Komisije
         
      
   
   
      (1)  UL L 343, 14.12.2012, str. 1.
   
      (2)  Uredba Komisije (ES) št. 503/2007 z dne 8. maja 2007 o vpisu nekaterih imen v Register zaščitenih označb porekla in zaščitenih geografskih označb (Pohořelický kapr (ZOP) – Žatecký chmel (ZOP) – Pomme du Limousin (ZOP) – Tome des Bauges (ZOP)) (UL L 119, 9.5.2007, str. 5).
   
      (3)  Odlok št. 2015-347 z dne 26. marca 2015, Uradni list Francoske republike, 28.3.2015.
   
      (4)  UL C 433, 23.12.2015, str. 4.